Alexandra Salmela

Alexandra Salmela (rodená Balážová; * 7. november 1980, Bratislava) je slovenská spisovateľka, od roku 2006 žijúca vo Fínsku. Píše po fínsky a po slovensky. Vo Fínsku dosiahla úspech so svojou románovou prvotinou 27 čiže smrť robí umelca (2010), ktorú napísala v originálnej verzii vo fínskom jazyku. In:  Román bol ocenený cenou novín Helsingin Sanomat a bol preložený do slovenčiny a viacerých ďalších jazykov. Za knihu krátkych poviedok v tretej osobe 56, či? (2024) získala v roku 2025 ocenenie Anasoft litera.

Alexandra Salmela vyštudovala dramaturgiu na VŠMU v Bratislave a fínčinu na Karlovej univerzite v Prahe. Po vydaji žije v Tampere a má dve deti. Zúčastnila sa viacerých literárnych súťaží na Slovensku aj vo Fínsku. Bola nominovaná do finále literárnej ceny „Finlandia“, čo vyvolalo menší rozruch, keďže nebola fínskou občiankou. Správna rada Fínskej knižnej nadácie však následne zmenila pravidlá tak, že fínske občianstvo už nie je vyžadované.

 Dielo 
 2005: Severnejšie ako na sever (rozprávka)
 2009: To pravé imigrantské blues (novela, v antológii Čo je to za novofína?)
 2010: 27 čiže smrť robí umelca (román; slovenské vydanie: 2011)
 2012: Princezná opica (ilustrovaná kniha pre deti)
 2012: Lodníci na Mississippi (ilustrovaná kniha pre deti)
 2013: Žirafia mama a iné príšery (ilustrovaná kniha pre deti)
 2013: Mimi a Líza (ilustrovaná kniha pre deti)
 2015: Mimi a Líza 2 (ilustrovaná kniha pre deti)
 2015: Antihrdina (román; slovenské vydanie: 2017)
 2018: Ži vo mne (poviedka v zbierke)
 2020: Strom (ilustrovaná kniha pre deti)
 2021: Fantazmagorický kamarát (ilustrovaná kniha pre deti)
 2021: 56, či? (poviedky; slovenské vydanie: 2024)
 2024: Literatulky (príbeh v ilustrovanej zbierke pre deti)

 Ocenenia 
 2010: Cena Helsingin Sanomat za najlepší fínsky debut roka za knihu 27 čiže smrť robí umelca
 2011: Cena Kalleho Kaihariho za kultúrne dielo z Tampere za knihu 27 čiže smrť robí umelca
 2014: ocenenie Najkrajšie knihy Slovenska 2013 v kategórii Literatúra pre deti a mládež za knihy Mimi a Líza a Žirafia mama a iné príšery
 2025: Anasoft litera za knihu 56, či?

 Referencie 

 Iné projekty 

 Externé odkazy 

 Zoznam diel Alexandry Salmely v súbornom katalógu Slovenskej národnej knižnice
 Mimi a Líza
 Rozprávky nie sú len pre deti – rozhovor v Knižnej revue (2014)
 Alexandra Salmela: Aj raj má svoje negatíva – rozhovor v denníku SME (2017)
 Alexandra Salmela: Používam všetko, pretože na istej úrovni sa mi všetko stalo – rozhovor na platforme plan.art (2025)

Kategória:Osobnosti z Bratislavy
Kategória:Slovenskí spisovatelia románov
Kategória:Fínski spisovatelia románov
Kategória:Slovenskí spisovatelia pre deti a mládež
Kategória:Fínski spisovatelia pre deti a mládež
Kategória:Spisovatelia postmoderny
Kategória:Ženy v slovenskej literatúre
Kategória:Fínske osobnosti slovenského pôvodu
Kategória:Slovenskí emigranti a exulanti
Kategória:Laureáti Anasoft litera
Kategória:Absolventi Vysokej školy múzických umení
Kategória:Absolventi Filozofickej fakulty Karlovej univerzity